Xosé Cid Cabido

**Xosé Cid Cabido**, nado en Xunqueira de Ambía o 29 de decembro de 1959, é un escritor e profesor galego.

## Traxectoria 
Foi militante de ERGA e da AN-PG e un dos fundadores da organización asemblearia Galicia Ceibe-OLN. Pertenceu á organización armada da esquerda independentista galega Loita Armada Revolucionaria e foi detido o 1 de setembro de 1980. Foi xulgado na Audiencia Nacional o 30 de marzo de 1982, e condenado a cinco anos de prisión. Posteriormente foi indultado en 1983 tras unha petición ó goberno do PSOE.

Cursou estudos de Económicas e de Filoloxía Hispánica na USC, e licenciouse en Filoloxía Galega. Foi membro da redacción da revista *Espiral* a comezos dos anos oitenta e colaborador de *A Nosa Terra* nos anos noventa, traballou como redactor e guionista ocasional de programas da TVG como *Sitio Distinto* (1990-1991), ademais de en Edicións Xerais, como director da colección Ferros. O 31 de maio de 2014 foi elixido en listas abertas como o portavoz de Anova - Irmandade Nacionalista en Vigo.

Creou a tendencia literaria denominada evidencialismo, definida na práctica a través da súa prosa dende 1990, ano do primeiro texto evidencialista, “Extenuación”, incluído no libro *Oralmente pola boca* (1997).

En xullo de 2018, converteuse en profesor de ensino medio de Lingua e Literatura galega por oposición.

## Obra 
### Novela 
* *Foumán* (1987). Vigo: Xerais (gañadora do premio Café de Catro a Catro). 151 páxs.
* *Panificadora* (1994). Vigo: Xerais(Premio Blanco Amor). 144 páxs. ISBN 978-8475078281.
* *Grupo abeliano* (1999). Vigo: Xerais (Premio Blanco Amor). Foi traducida ao castelán.
* *Blúmsdei* (2006). Vigo: Xerais. 128 páxs. ISBN 9788497824439.
* *Unha historia que non vou contar* (2009). Vigo: Xerais. 236 páxs. ISBN 978-8499146751.
* *Tres pintores* (2018). Vigo: Xerais, 104 páx. ISBN 978-84-9121-452-6. 
* *A noiva cuántica* (2026). Vigo: Galaxia. 533 páxs. ISBN 978-84-1176-576-3.

### Relatos 
* *O intercepto* (1986). Vigo: Xerais. 256 páxs. ISBN 978-84-398-5855-3.
* *O camiño de Middelharnis* (1988). Vigo: Xerais. (prosa fragmentaria). ISBN 978-84-7507-338-5.
* *Días contados* (1991). Vigo: Xerais (gañador premio Cidade de Lugo)
* *Oralmente pola boca* (1997). Vigo: Xerais. 136 páxs. ISBN 9788483021583.
* *Fálame sempre* (2003). Vigo: Xerais. 152 páxs. ISBN 978-84-9782-073-8.

### Teatro 
* *Copenhague* (1993). Vigo: Xerais , Os libros do Centro Dramático Galego(con Andrés A. Vila, Premio Álvaro Cunqueiro para textos teatrais, 1992). 60 páxs. ISBN 978-8475077161.

### Obras colectivas 
* *Sede Central. Relatos 2* (1990). Clube Cultural Adiante.
* *Materia prima* (1992). Xerais.
* *Luís Seoane, 1910-1979. Unha fotobiografía* (1994). Xerais.
* *From the beginning of the sea (De onde comeza o mar)* (2008). Foreign Demand.
* *A semente da nación soñada. Homenaxe a X. L. Méndez Ferrín*,(2009). Sotelo Blanco Edicións.
* *Antón Reixa. Ghicho distinto*, con Manuel Xestoso (2012). Xerais.

## Premios 
* Premio Café de Catro a Catro 1987.
* Premio Cidade de Lugo 1991.
* Premio Blanco Amor en 1994 e 1999.
* Certame de Narración Curta Ánxel Fole coa obra *Tres pintores* en 2018.

## Notas 
;Referencias

## Véxase tamén 
### Bibliografía 
* 
* 
* 
* 

### Outros artigos 
*Literatura galega do século XX
### Ligazóns externas 
* Ficha do autor no sitio web de Edicións Xerais de Galicia